Die nuwe gedrog in my kop het vir ‘n tyd lank gewen. Ek het my medikasie gelos en uiteindelik gaan nes maak in die bodem van die donkerste put wat my gemoed kon kry. Die Droom het bo in die wolke gaan hang – ‘n lugkasteel wat nooit kon grondvat nie.
Ek dink dis dan ook die geheim: gaan vir wat jy wil hê – en hou aan daarvoor mik, maak nie saak hoeveel keer jy moet mis voor jy regkom nie. ‘n Mens mag nie jou drome laat vaar ten einde jou sukseskoers statisties aantrekliker te maak nie. Wat help dit as jy 30 esels in jou kraal het – maar jou droom was ‘n Brahmaanbul?